V alpskem smučanju je nastopila na treh olimpijskih igrah in najboljšo uvrstitev dosegla s šestim mestom v letih 1992 v smuku in 1994 v superveleslalomu. Na svetovnih prvenstvih je nastopila štirikrat in leta 1985 osvojila srebrno medaljo v smuku. V svetovnem pokalu je tekmovala sedemnajst sezon med letoma 1982 in 1998 ter dosegla osem zmag in še deset uvrstitev na stopničke. V skupnem seštevku svetovnega pokala se je najvišje uvrstila na enajsto mesto v letih 1986 in 1991, leta 1990 je osvojila smukaški mali kristalni globus, leta 1986 pa je bila v tem seštevku druga.